ITÄ-SUOMEN LÄÄNINHALLITUS
POLIISIOSASTO
Mikkelin toimipaikka
				
	Nro 
Diaarinumero
	ISLH-2005–02025/Tu-41
     	
	Mikkelissä 30.6.2005        	

Oikeusministeriö

Viite: OM 11/41/2004 ja OM025:00/2004

LAUSUNTO KOSKIEN PEITETOIMINTATYÖRYHMÄN MIETINTÖÄ JA SIIHEN SISÄLTYVÄSTÄ EHDOTUKSESTA ANONYYMIÄ TODISTELUA JA PEITEPOLIISIN OIKEUTTA OSALLISTUA RIKOLLISRYHMÄN TOIMINTAAN KOSKEVAKSI LAINSÄÄDÄNNÖKSI

Yleisenä toteamuksena voidaan poliisin taholta todeta, että peitetoimintaa on säädeltävä yksityiskohtaisesti lainsäädännöllä.  Samalla on todettava, että peitetoiminta on tarpeellinen työväline torjuttaessa vakavaa rikollisuutta.  

Työryhmä on pohtinut asiaa kattavasti huomioiden sekä peitetoiminnan että oikeusvaltion asettamat vaatimukset.  Poliisijohtaja Jorma Toivasen 29.4.2005 eriävään mielipiteeseen viitaten, Itä-Suomen läänin poliisin lääninjohto pitää erityisen tärkeänä sitä, että anonyymi todistelu ratkaistaan lainsäädännöllisesti tavalla, joka ei vaaranna anonyymin todistelun tarkoitusta eikä merkittävyyttä tuomarin arvioidessa anonyyminä annetun todistuksen näyttöarvoa.  Todistavan poliisimiehen henkilöllisyyden salaaminen ei vaaranna edellä mainittua silloin, kun todistajana on virkavastuulla toimiva poliisimies.  

Lääninpoliisiylitarkastaja	

			Timo Saarinen